ახალი ზელანდიის სამზარეულო
ახალი ზელანდიის სამზარეულო (ინგლ. New Zealand cuisine) — ტრადიციული ახალზელანდიური კერძების ერთობლიობა, რომელიც ჩამოყალიბდა აბორიგენებისა და ბრიტანული გასტრონომიების შერწყმით. ამ კუნძულოვანი ქვეყნის სასოფლო-სამეურნეო ეკონომიკა მთლიანად ხმელეთიდან და ზღვიდან მოიპოვებს პროდუქციას. ავსტრალიურის მსგავსად, ახალზელანდიური სამზარეულოც მდიდარია ბოსტნეულისა და ზღვის პროდუქტების კერძებით, რაზეც გავლენას მისი მდებარეობა ახდენს, თუმცა ბოლო პერიოდში ხმელთაშუა ზღვის კულტურებმაც აქტიურად დაიწყო აქ დამკვიდრება. ძირითადად ახალზელანდიური გასტრონომია იყოფა ბრიტანულ და მაორის კულინარიებად. უკვე 1970-იანი წლებიდან პოპულარული გახდა სხვა, უფრო ახალი გასტრონომიებიც, მაგალითად: ამერიკული, ინდონეზიური, ჩინური, ტაილანდური, ინდური, იაპონური და ა.შ. მიუხედავად ამისა, დღემდე მძლავრად იგრძნობა ახალზელანდიურ სამზარეულოში მაორის კულინარიის გავლენა.